**Skuodo Bartuvos progimnazijos OPKUS (Olweus programos kokybės užtikrinimo sistemos) planas 2017-2018 mokslo metams**

**Skuodo Bartuvos progimnazija**

Progimnazijoje mokosi 575 mokiniai, dirba 58 pedagoginiai darbuotojai ir 25 darbuotojai-ne mokytojai. Sukomplektuotos naujai atvykusių mokinių 1a, 1b, 1c klasės, todėl klasės vadovės programą įgyvendina nuo pradžios. 1d, 3d, 4d, 4e, klasėse ugdoma 14 didelių ir labai didelių specialiųjų ugdymosi poreikių turinčių mokinių, kurių mokytojos pagal galimybes vykdo patyčių prevencijos programą.

Progimnazijoje ugdymo procesas vyksta viename pastate. Po pastato modernizavimo (renovacijos) progimnazijos koridoriai yra durimis padalyti į atskiras erdves, o tai apsunkina priežiūros vykdymą. Pradinės klasės įsikūrusios rytiniame pastato korpuse, o 5-8 klasių mokomieji kabinetai yra vakarinėje ir centrinėje progimnazijos dalyse. Šalia progimnazijos pastato yra stadionas su sporto aikštynais, miesto ligoninė, daugiabučiai ir individualūs gyvenamieji namai. Progimnazijos teritorija neaptverta.

2016-2017 mokslo metais 21,7 procento mokinių teigė patyrę patyčias 2-3 kartus per mėnesį (22,8 proc. berniukų, 20,6 proc. mergaičių). Tai 0,2 procento mokinių daugiau, negu praėjusiais metais (2015-2016 m. m.), neigiamas pokytis ženkliai sumažėjo (praėjusiais metais buvo 5,1 proc. daugiau negu dar ankstesniais). Daugiausia patyčių prisipažino patyrę 5-6 klasių berniukai ir 4 klasių mergaitės, mažiausiai – 3 ir 7 klasių mokiniai. Mokinių, kurie tyčiojosi iš kitų, skaičiaus vidurkis apklausos duomenimis – 6,4 procento apklaustųjų, iš kitų tyčiojosi šiek tiek mažesnis skaičius mokinių, negu praėjusiais metais. Daugiausia besityčiojantys iš kitų buvo 7-8 klasių mergaitės ir 6, 8 klasių berniukai. Patyčių prevencija ypač aktuali 6 klasių berniukams. Mergaitės daugiausiai patyčias patyrė koridoriuose/laiptinėse, pakeliui į/iš progimnazijos, klasėje be mokytojo, berniukai – koridoriuose/laiptinėse, progimnazijos kieme, pakeliui į/iš progimnazijos. Nustatytos dažniausios patyčių formos: žodinės patyčios, melas/gandai, išskyrimas tarp mergaičių, o tarp berniukų buvo fiksuotos ir fizinės patyčios.Patiriamų patyčių vietos šiek tiek keičiasi, bet formos išlieka.Tyrimu nustatyta, kadapie 48 procentų mokinių, matydami patyčias iš bendraamžio, bando skriaudžiamam padėti, tačiau apie 15 procentų mokinių tiesiog pasyviai stebi patyčias. Pasyvių stebėtojų padaugėjo (lyginant su praėjusių metų tyrimo rezultatais). Be to, apie 4 dešimtadalius 3-8 klasių apklaustųjų mokinių mano, jog galėtų prisijungti prie patyčių iš nepatinkančio mokinio, o apie 16 procentų mokinių beveik nuolat bijo, jog kiti iš jų tyčiosis. Ir tokių mokinių procentas abiem aspektais išliko nepakitęs.

Rengiant OPKUS planą 2017-2018 mokslo metams buvo remtasi praėjusių mokslo metų OPKUS plano įgyvendinimo analize, KK ir MSG susirinkimų nutarimais, mokinių internetinės apklausos apie patyčias progimnazijoje rezultatais. Mokslo metų pabaigoje planuojamas OPPP auditas, nes progimnazijai Olweus mokyklos vardas buvo suteiktas tik vieneriems mokslo metams dėl vieno nukrypimo nuo programos reikalavimų – nebuvo reguliariai pildomas patyčių registravimo žurnalas.

**Progimnazijos įsipareigojimai. Įstatyminė bazė**

Lietuvos Respublikos Švietimo įstatymas.

Lietuvos Respublikos Vaikų teisių apsaugos pagrindų įstatymas.

Skuodo Bartuvos progimnazijos strateginis planas 2014-2018 metams.

Skuodo Bartuvos progimnazijos veiklos planas 2017 metams.

**Olweus programos standartas**

Mokykla pradėjo diegti OPPP 2009 metais, o OPKUS pradėta įgyvendinti nuo 2011 metų rugsėjo 1 dienos. Nuo 2013 metų spalio 7 dienos progimnazija yra sertifikuota Olweus mokykla. 2017 m. gegužės mėnesį progimnazijoje vyko OPPP auditas, sertifikato galiojimas pratęstas 1 mokslo metams.

**Tikslas –** skatinti pageidaujamą mokinių elgesį įgyvendinant Olweus programos standartą.

**Uždaviniai:**

1. Didesnį dėmesį skirti aptarnaujančio personalo įtraukimui į programos įgyvendinimą skatinant dalyvavimą MSG susirinkimuose.

2. Atnaujinti „Nuobaudų kopėtėles“, jų pakopas fiksuoti pildant P1 protokolą, efektyviau jas taikyti visoje veikloje.

3. Klasių vadovėms klasių valandėlių pagal OPPP modelį metu:

3.1. 1 klasėse – supažindinti mokinius su programa;

3.2. 1-8 klasėse – temas rinktis pagal OPPP programą.

4. Tobulinti OPKUS veiklą atsižvelgiant į MSG pasiūlymus ir praėjusių mokslo metų mokinių apklausos rezultatus:

4.1. koreguoti progimnazijos priežiūros grafiką 2 kartus per mokslo metus;

4.2. reguliariai pildyti patyčių atvejų registracijos žurnalo, laikomo mokytojų kambaryje, įvykių korteles;

4.3. reguliariai pildyti patyčių atvejų registracijos žurnalo protokolus;

4.4. mokinių tėvus (globėjus, rūpintojus) šviesti patyčių prevencijos klausimais;

4.5. elektroninio dienyno sistemoje pildyti informaciją apie klasių valandėles pagal OPPP modelį, vadovautis formos R2 reikalavimais.

5. Olweus patyčių prevencijos programą integruoti į progimnazijoje organizuojamus renginius.

7. Specialiojo ugdymo klasių mokytojoms rekomenduoti pagal galimybes programą integruoti į klasių veiklas.

**Plano paruošimas ir tvirtinimas**

Planas parengtas 2017-2018 mokslo metams. Planas tvirtinamas progimnazijos Direktoriaus ir įsigalioja nuo patvirtinimo datos. Planas paskelbtas progimnazijos internetinėje svetainėje [www.bartuva.lt](http://www.bartuva.lt/) .

**OPKUS planas 2017-2018 mokslo metams**

|  |  |  |  |  |  |
| --- | --- | --- | --- | --- | --- |
| Eil. Nr. | Veiklos turinys | Data | Dokumentas | Atsakingas asmuo | Dokumento pateikimo galutinis terminas |
| 1. | Mokytojų ir aptarnaujančio personalo susirinkimai | 2017 m. rugpjūtis ir 2018 m. birželis | C4, C5,  C1 | Direktorius | Kitą dieną po susirinkimo  2018 m. birželio 16 d. |
| 2. | 5 MSG susirinkimai | 2017 m. rugsėjis, lapkritis, 2018 m. sausis, kovas, birželis (pagal progimnazijos mėnesių planus) | R1 | MSG vadovės | Kitą dieną po susirinkimo |
| 3. | Koordinacinio komiteto susirinkimai | 2017 m. rugsėjis, lapkritis, 2018 m. sausis, kovas, birželis | Protokolai | Direktorius | Kitą dieną po susirinkimo |
| 4. | Mokymai naujiems programos nariams | 2017 m. spalis | R3 | Instruktorė | Kitą dieną po mokymų |
| 5. | Mokinių apklausa | 2017 m. lapkritis | C1 | Direktorius | 2018 m. birželio 16 d. |
| 6. | Priežiūros progimnazijoje vykdymo grafiko koregavimas | 2017 m. rugsėjis ir 2018 m. sausis | C1 | Direktorius | 2018 m. birželio 16 d. |
| 7. | Keturių taisyklių prieš patyčias reguliarus naudojimas | Visus mokslo metus | C2 | 1-8 klasių vadovės | 2017 m. gruodžio 28 d. ir 2018 m. birželio 16 d. |
| 8. | 1-8 klasių valandėlės pagal OPPP modelį | Du kartus per mėnesį | R2 | 1-8 klasių vadovės | Kitą dieną po klasės valandėlės |
| 9. | Mokinių savivaldos susirinkimai | 2017 m. spalis ir 2018 m. vasaris | R4, C3 | Direktoriaus pavaduotoja ugdymui, atsakinga už mokinių savivaldos veiklą | Kitą dieną po susirinkimo |
| 10. | Individualūs pokalbiai su mokiniais. | Visus mokslo metus | C2 | 1-8 klasių vadovės | 2017 m. gruodžio 28 d. ir 2018 m. birželio 16 d. |
| 11. | Tėvų (globėjų, rūpintojų) informavimas apie OPKUS visuotiniame susirinkime | 2017 m. rugsėjis | C1 | Direktorius | 2018 m. birželio 16 d. |
| 12. | Tėvų (globėjų, rūpintojų) švietimas patyčių prevencijos klausimais 1-8 klasių susirinkimuose | 2 kartus per mokslo metus: 2017 m. rugsėjis ir 2018 m. vasario-gegužės mėn. (pagal klasių vadovių veiklos planus) | C2 | 1-8 klasių vadovės | 2017 m. gruodžio 28 d. ir 2018 m. birželio 16 d. |
| 13. | OPKUS plano rengimas ir tvirtinimas | 2017 m. rugsėjis | Planas | Direktorius | 2017 m. rugsėjo 7 d. |
| 14. | Priminimas mokytojams ir aptarnaujančiam personalui apie P1 procedūras | 2017 m. rugpjūtis | P1  C1 | Visi mokytojai, aptarnaujančio personalo darbuotojai, Direktorius | 2017 m. rugpjūčio 30 d.  2018 m. birželio 16 d. |
| 15. | Nukrypimų fiksavimas ir trūkumų pašalinimas | Užfiksavus nukrypimą | A1  A1/A2 | Koordinatorė  Direktorius | Pastebėjus nukrypimą  Pašalinus nukrypimą |